Udo Bölts
Den Udo Bölts gebuer den 10. August 1966 zu Rodalben, ass ee fréieren däitsche Vëloscourreur. Hien ass de Brudder vum Hartmut Bölts.

Den Udo Bölts ass ee vun den erfollegräichsten däitsche Vëlossportler op der Strooss.

Hien huet seng Profiscarrière 1989 beim Team Stuttgart ugefaangen, aus deem 1991 Team Telekom ginn ass, an elo Team T-Mobile heescht.

Vun 1992 bis 2003 war de Bölts zwielef Mol ouni Ënnerbriechong um Tour de France dobäi an och all Kéier bis un d'Enn gefuer. Seng bescht Plaz am Tour war 1994 mat der 9ter. 1996 an 1997 war hien all Kéier ee vun den éischte Leitnante vum Bjarne Riis a Jan Ullrich.

Seng gréisst Succèsë waren dräi däitsch Stroosselandesmeeschterschaften (1990, 1995, 1999), seng Victoire bei der Clásica San Sebastián 1996, an eng Biergetapp am Giro 1992.

1997 huet hien den Dauphiné libéré gewonnen, bis elo deen eenzegen Däitschen deen déi Course eng Kéier fir sech konnt verbuchen. Dat selwecht Joer gouf hie Véierten op der Vëlosweltmeeschterschaft op der Strooss.

Zanter 2003 ass den Udo Bölts sportleche Leeder vum Team Gerolsteiner.

Beim Tour de France 2006 war de Bölts Expert fir den ZDF.

De Bölts an den Doping 
An der Rumm vum Team-T-Mobile-Skandal huet de Bölts den 23. Mee 2007 zouginn, sech 1996 mat EPO a mat Wuesstemshormone gedopt ze hunn, fir am Tour de France 1996 kënne mat ze fueren. Am Joer 1997 huet e mam Doping weidergemaach.

Zitater 
 "Quäl dich, du Sau!" - Sou huet hien dem Ullrich am Tour de France 1997 d'Meenung gesot, wéi deen an de Vogesen net sou gutt drop war. Dëse Saz ass an de Folklor vum Radsport agaangen.
 "Die Bölts ist stärk, die geht niemals kapütt." - Dat sot säin Teamchef Walter Godefroot wéi de Bölts praktesch ouni Training beim Ironman Hawai dobäi war.

Palmarès

1990 
 1. bei der Däitscher Landesmeeschterschaft op der Strooss
 1. an der Herald Sun Tour

1991 
 17. an der Vuelta a España

1992 
 18. an der Vuelta Ciclista al País Vasco
 1. an der 3. Etapp vun Aquarain op Alto di Ibardin (178,3 km)
 31. am Giro d'Italia
 1. an der 18. Etapp vu Saluzzo op Pila (260 km)

1993 
 3. an der Herald Sun Tour

1994 
 1. am Rund um Köln
 8. an der Herald Sun Tour
 9. am Tour de France

1995 
 1. bei der Däitscher Landesmeeschterschaft op der Strooss

1996 
 1. an der Clásica San Sebastián
 2. an der Vuelta Ciclista a Castilla y León
 7. am Tour de Suisse
 1. an der 7. Etapp vu Grindelwald op Frauenfeld (231,7 km)
 14. am Tour de France

1997 
 1. am Critérium du Dauphiné libéré
 1. am GP des Kantons Aargau zu Gippingen
 1. a Colmar - Strasbourg
 3. an der Vuelta Ciclista a Castilla y León
 4. bei der Weltmeeschterschaft op der Strooss
 8. am Rund um den Henninger-Turm
 21. am Tour de France

1998 
 1. am Grand Prix de Wallonie
 8. am Rund um den Henninger-Turm
 10. bei der Weltmeeschterschaft op der Strooss

1999 
 1. bei der Däitscher Landesmeeschterschaft op der Strooss
 10. an der Vuelta Ciclista al País Vasco
 10. am Grand Prix du Midi Libre

2000 
 3. an der Deutschland Tour
 1. an der 3. Etapp vu Pfortzheim op Bad Dürrheim (216 km)

2001 
 7. am Rund um den Henninger-Turm

2002

2003 
 7. an der Bayern-Rundfahrt

Anerer:
 2 Etappen Herald Sun Tour 1994
 Etapp Bicicleta Vasca 1998
 1. Plaz Puerzäitfueren Karlsruhe 1998

Um Spaweck 

 Team Gerolsteiner Profil

Gebuer 1966
Däitsch Vëlossportler
Vëlossportler/B